Кыргыз Республикасында

өрт коопсуздугунун эрежелерине

6-тиркеме

**Өрт коопсуздугунун белгилери.**

**Өрт коопсуздугунун белги берүүчү түстөрү**

1. Төмөнкүдөй белги берүүчү түстөр бекитилген: кызыл, сары, жашыл жана көк. Белги берүүчү түстөрдүн мааниси 1-таблицада келтирилген.

1-таблица

|  |  |  |
| --- | --- | --- |
| **Белги берүүчү түс** | **Белги берүүчү түстүн негизги мааниси** | **Контрасттык түс** |
| Кызыл | Тыюу салуу, түздөн-түз коркунуч, өрт өчүрүү каражаттары | Ак |
| Сары | Эскертүү, коркунучтун ыктымалдыгы | Кара |
| Жашыл | Милдеттендирме, коопсуздук | Ак |
| Көк | Көрсөтмө, маалымат | Ак |

Кызыл белги берүүчү түстү төмөнкүлөр үчүн колдонуу зарыл:

а) өрт коопсуздугунун белгилерин жазуу жана милдеттендирме жана өрт коопсуздугунун көрсөтмө белгилериндеги символдор үчүн;

б) өрт техникасын белгилөөнүн төмөнкү түрлөрү үчүн:

өрттүн суу түтүктөрүн тейлеген насостук станциялардын өрт насостору жана өрт өчүрүүнүн автоматтык орнотмолору; өрт өчүрүү орнотмолорунун аракетке келтирүү түзүлүштөрү, өрт мотопомпалары; түтүн соргучтар; өрт өчүрүү жабдуулары (колонкалар, крандардын вентилдери, гидрант-колонкалардын жердеги бөлүктөрү, жогорулатылган көбүк генераторлору, лафеттик сөңгөк, жер алдындагы гидранттардын капкактары); кол менен аракетке келтирүүчү өрт коркунучун кабарлоочулар; өрт өчүргүчтөр, анын ичинде көчмө көмүр кислоталуу өрт өчүргүч баллондору жана өрт өчүрүүнүн орнотмолору; өрт өчүрүү шаймандары (чакалар, ящиктер, кум салгычтар, крандардын кол кассеталары); өрт өчүрүү инструменттеринин кармагычтарында (багрлар, күрөктөр);

в) өрт инструменттерин жана өрт өчүргүчтөрдү бекитүү үчүн ак түстөгү щитти жээктөө үчүн. Жээктөөнүн туурасы 30 мм баштап
100 мм чейин болушу керек.

Түтүктөргө улануучу спринклердик жана дренчердик сугаргычтарды жана ыкчам таанууну талап кылбаган өрт техникасынын стационардык түрдө орнотулган башка түрлөрүн жана анын элементтерин кызыл түстөгү лак материалдары менен боегонго жол берилбейт.

2. Сары белги берүүчү түстү коркунуч ыктымалын эскертүү үчүн колдонуу керек.

Объекттердин жана элементтердин эскертүүчү боёгу (өндүрүштүк жабдуулардын ачык кыймылдуу бөлүктөрүнөн: айланма кармагычтар, маховиктер, станоктордун кыймылдуу сөңгөктөрү, мунаралуу жүк көтөргүчтөрдүн жебелери ж.б. тышкары) бурчу
45–60 градус кыйшайган, туурасынын катышы 1:1 болгон сары белги берүүчү жана кара түстөрдөгү, туурасы 30 мм баштап 200 мм чейин кезектеме тилкелер түрүндө болушу керек. Тилкенин кеңдигин объекттин өлчөмүнө жана эскертүү көрүнө турган аралыкка жараша белгилөө керек.

3. Жашыл белги берүүчү түстү эвакуациялык же кошумча чыгуучу эшиктер жана жарык таблолору (жашыл фондо ак түстөгү жазуу) жана декомпресстелген камералар, белги берүүчү лампалар үчүн колдонуу керек.

4. Көк белги берүүчү түс көрсөткүч белгилер үчүн колдонулат.

**Өрт коопсуздугунун белгилери.
Формасы. Түсү. Көлөмү. Максаты**

1. 2-таблицада келтирилген коопсуздук белгилеринин төрт тобу бекитилген.

2-таблица

|  |  |  |  |
| --- | --- | --- | --- |
| **Топтун номери** | **Белгинин аталышы** | **Белгинин формасы** | **Эскертүү** |
| 1 | Тыюу салуучу | Описание: Р21_Запрещение__прочие_опасности_или_опасные_действия_ | Белгиге же табличкага түшүндүрмө жазууларды келтирүүгө болот (жаңы киргизилген белгилер үчүн) |
| 2 | Эскертүүчү |  | Белгиге же кошумча табличкага түшүндүрмө жазууларды келтирүүгө болот |
| 3 | Милдеттендирме |  | Белгиге түшүндүрмө жазууларды келтирүүгө болот |
| 4 | Көрсөтмө берүүчү |  | Белгиге түшүндүрмө жазууларды келтирүүгө болот |

2. Өрт коопсуздугунун белгилеринин аракетин тактоо, чектөө же арттыруу керек болгон учурларда түшүндүрмө жазуулары же көрсөткүчтүү багыттагычы бар тик бурчтуу формадагы кошумча табличкаларды колдонууга уруксат берилет.

3. Кошумча табличкаларды коопсуздук белгилеринин астында горизонталдуу же анын оң жагына вертикалдуу жайгаштыруу керек. Кошумча табличканын узундугу диаметрден ашпашы керек же өрт коопсуздук белгисинин тиешелүү тарабынын узундугуна туура келиши керек.

4. Өрт коопсуздук белгилеринин жана кошумча табличкалардын байкоочуга чейинки аралыгына карата көлөмдөрү, ошондой эле белгилерди колдонуу жааты 3-таблицада көрсөтүлгөн маалымдарга шайкеш келиши керек.

3-таблица

|  |  |  |  |  |
| --- | --- | --- | --- | --- |
| **Белги-нин көлө-мүнүн номери** | **Белги-нин байкоо-чуга чейинки ара-****лыгы (м)** | **Белгилердин көлөмдөрү, мм** | **Кошумча табличка-лардын көлөмү** | **Белги-лерди колдо-нуу жааты** |
| **Тыюу салуучу белгилер (сырткы диаметри), милдеттен-дирме белгилер (квадрат-тын каптал-дары)** | **Эскер-****түүчү белги-лер (үч бурч-****туктун каптал-дары)** | **Көрсөт-мө берүү-чү белги-лер (тик бурч-каптал-дары)** |
| 1 | 20га чейин | 280 | 360 | 280 x 360 | 280 x 85280 x 110360 x 120360 x 180 | Жайдын эшикте-ринде |
| 2 | 20дан 40ка чейин | 360 | 450 | 360 x 450 | 360 x 120360 x 140450 x 140450 x 180 | Чакан жана орто жайлар-да |
| 3 | 40тан 50гө чейин | 560 | 710 | 560 x 710 | 560 x 170560 x 220710 x 210710 x 280 | Чоң жайлар-да жана жайлар-дан сыртка-ры |
| 4 | 50дөн 70ке чейин | 710 | 900 | 710 x 900 | 710 x 210710 x 280900 x 260900 x 360 | Чоң жайлар-да жана жайлар-дан сыртка-ры |
| 5 | 70тен 100гө чейин | 900 | 1120 | 900 x 1120 | 900 x 260900 x 3601120 x 3401120 x 450 | Чоң жайлар-да жана жайлар-дан сыртка-ры |

Эскертүүлөр.

1. Эскертүүчү белгилер үчүн теориялык үч бурчтуктун капталдары белгиленет (бурчтарды тоголоктоо эске алынбастан).

2. Түшүндүрмө жазуусу бар кошумча табличкалардын бийиктигин жазуунун саптарынын санына карап көбөйтүүгө уруксат берилет.

3. Бурчтарды тоголоктоонун радиусу төмөнкүдөй болушу керек:

1) үч бурчтуу формадагы белгилерде – үч бурчтуктун капталдары 0,05;

2) квадрат формадагы белгилерде – квадраттын капталдары 0,04;

3) тик бурчтук формасындагы белгилерде жана табличкаларда – тик бурчтуктун кичинекей капталдары 0,02.

4. Чакан көлөмдөгү белгилерди колдонууга уруксат берилет. Көлөмдөрдүн ортосундагы катыш 3-таблицада көрсөтүлгөнгө шайкеш келиши керек.

5. Өндүрүштүк жабдуулар жана идиштер үчүн коопсуздуктун тыюу салуучу жана эскертүүчү белгилеринин көлөмдөрү 4-таблицада көрсөтүлгөндөргө шайкеш болушу керек.

4-таблица

|  |  |
| --- | --- |
| **Жабдуулар үчүн белгилердин көлөмү** | **Жабдуулар үчүн белгилердин көлөмдөрүнүн номерлери** |
| 1 | 2 | 3 | 4 | 5 | 6 |
| Сырткы диаметри, мм | 20 | 30 | 40 | 60 | 80 | 120 |
| Үч бурчтуктун капталдары, мм | 25 | 40 | 50 | 80 | 100 | 160 |

6. Кошумча табличкалар алар менен бирге колдонгон белгинин белги берүүчү түсүнө ээ болушу керек. Аларды көрсөтүүчү багыттагычтарды 1-таблицада көрсөтүлгөн контрасттык түс менен аткаруу керек.

Кара түстөгү багыттагычтары жана түшүндүрмө жазуусу бар ак түстөгү кошумча табличкаларды колдонууга уруксат берилет.

7. Белгилердин жана табличкалардын габариттик көлөмдөрүнөн четтөөнүн чеги + же – 2 %.

**Тыюу салуучу белгилер**

1. Белгилер айрым иш-аракеттерге тыюу салууга арналган.

2. Белгилер төмөнкүдөй болушу керек: ичинде ак түстөгү талаасы, белгинин контуру боюнча ак кыюусу жана ички ак талаада капталынан чийилген кызыл түстөгү сызыктуу (эңкейиштин бурчу
45 градус, жогорку сол жагынан ылдый оңду карай), кара түстөгү символикалык элес сүрөтү бар кызыл түстүү айлана. Кызыл түстөгү шакектин туурасынын сырткы диаметри 0,09 – 0,1 барабар болушу керек, ал эми капталдап кеткен кызыл сызыктын туурасынын сырткы диаметри – 0,08, белгинин контуру боюнча ак кыюунун туурасынын сырткы диаметри – 0,02.

Кызыл түстөгү шрифт менен аткарылган түшүндүрмө жазуусу бар тыюу салуучу белгилерди колдонууга уруксат берилет. Бул учурда капталдагы кызыл сызыктын кереги жок.

3. Тыюу салуучу белгилердин мааниси, сүрөтү жана орнотуу орду 5-таблицада көрсөтүлгөн.

5-таблица

|  |  |  |  |
| --- | --- | --- | --- |
| **№** | **Мааниси** | **Сүрөтү** | **Орнотуу орду** |
| 1 | Ачык отту пайдаланууга тыюу салынат | Описание: znak5 | Өрт жана жарылуу коркунучу бар материалдар жана заттар сакталган кампалардын эшиктеринин сыртында, ошол кампалардын ичинде; аталган материалдар жана заттар менен иштеген участокторго кирүүчү жерлерде; жарылуу же тез күйүү коркунучу бар жабдууларда; өрт жана жарылуу коркунучу бар материалдарды жана заттарды сактоо жана ташуу идиштеринде  |
| 2 | Тамеки чегүүгө тыюу салынат | Описание: znak6 | 1-белги болгон жерлердин баарында жана ууландыруучу заттар болгон жерлерде |
| 3 | Кирүүгө (өтүүгө) тыюу салынат | Описание: znak7 | Кооптуу аймактарга кирүү зоналарында, ошондой эле бөтөн адамдар үчүн кирүүгө болбогон жайларда жана зоналарда |
| 4 | Суу менен өчүрүүгө тыюу салынат | Описание: znak8 | Өрт чыккан учурда суу менен өчүрүүгө (щелочтуу металлдар ж.б.) тыюу салынган материалдарды сактоо жана иштөө үчүн арналган бөлмөлөрдүн жана жайлардын кире беришинде |
| 5 | Түшүндүрмө жазуусу бар тыюу салуучу белги |  | Түшүндүрмө жазуу айткан кооптуу абал менен байланышкан жайларда жана зоналарда |
| 6 | Электр жылыткыч шаймандарын колдонууга тыюу салынат | Описание: znak10 | Өрт коопсуздугун сактоо үчүн электр жылыткыч шаймандарын колдонууга тыюу салынган зоналардын кире беришинде |

**Эскертүүчү белгилер**

1. Бул белгилер иштеп жаткан адамдарды мүмкүн болгон коркунучтар жөнүндө эскертүү үчүн арналган.

2. Белгилер төмөнкүдөй болуш керек: бурчтары тоголоктолгон, сары түстөгү, чокусу менен жогору караган тик бурчтуу үч бурчтук, капталынын туурасы 0,05 болгон кара түстөгү кыюусу бар жана кара түстөгү символикалык элестүү сүрөтү менен болушу керек.

3. Эскертүүчү белгилердин мааниси, сүрөтү жана орнотуу орду 6-таблицада көрсөтүлгөн.

6-таблица

|  |  |  |  |
| --- | --- | --- | --- |
| **№** | **Мааниси** | **Сүрөтү** | **Орнотуу орду** |
| 1 | Абайла! Оңой күйүүчү заттар | Описание: znak2 | Кампалардын кирүүчү эшиктеринде, кампалардын ичинде, сактоо жайларында, оңой күйүүчү заттар менен иштеген участокторго кирүүчү жерлерде |
| 2 | Абайла! Жарылуу коркунучу | Описание: znak3 | Кампалардын эшиктеринде, кампалардын ичинде, сактоо жайларында, жарылуу коркунучу бар материалдар жана заттар менен иштеген участокторго кирүүчү жерлерде, ал заттарды сактоо жана ташуу идиштеринде |
| 3 | Абайла! Башка коркунучтар | Описание: znak4 | Мүмкүн болуучу коркунуч жөнүндө эскертүү зарыл болгон жерлерде; түшүндүрмө жазуусу бар табличкалар менен гана колдонулат |

**Милдеттендирме белгилер**

1. Бул белгилер эмгектин конкреттүү коопсуздук талаптарын (иштегендерди коргоо каражаттарын милдеттүү колдонуу, эмгектин коопсуздугун камсыздоо боюнча чараларды көрүү), өрт коопсуздугунун талаптарын аткарууда жана эвакуациялоо жолдорун көрсөтүү үчүн гана иштегендердин айрым аракеттерине уруксат берүү үчүн арналган белгилер.

2. Белгилер төмөнкүдөй болушу керек: туурасы квадраттын капталынын 0,02 ак кыюусу бар жашыл түстөгү квадрат жана ичинде квадрат формасындагы ак талаасы бар, анын капталы жашыл түстөгү квадраттын капталынын 0,7 барабар. Ак түстөгү квадрат талаанын ичинде кара түс менен символикалык элес сүрөт же түшүндүрмө жазуулар жазылышы керек. 7-таблицанын 1-белгисинде түшүндүрмө жазуу кызыл түс менен жазылышы керек. 7-таблицанын 2 жана 3-белгилери бүтүндөй талаа боюнча жашыл фондо болушу керек, ал эми символдор жана контур боюнча кыюулар ак түстө болушу керек.

3. Белгилердин мааниси, сүрөтү жана орнотуу орду 7-таблицада көрсөтүлгөн.

7-таблица

|  |  |  |  |
| --- | --- | --- | --- |
| **№** | **Мааниси** | **Сүрөт** | **Орнотуу орду** |
| 1 | Өтмөк бош болсун! | Описание: znak5 | Өрт өчүрүү техникасы менен эвакуациялык же кошумча эшиктер жайгашкан жерлерге кирүүчү жолдордо |
| 2 | Бул жерден чыгуу керек! | Описание: znak7 | Эвакуациялык же кошумча эшиктерде, эвакуациялоо жолдорунда. Эвакуациялоо жолдорунда багыттоочу сызыктары бар кошумча табличка колдонулат.Эскертүү: 1. Белги түз жана күзгүдөн чагылгандай абалда жасалат.2. Табличкадагы багыттоочу сызыктын багыты эвакуациялоонун багыты жана белгиде көрсөтүлгөн чуркап бара жаткан адамдын кыймылынын багыты менен дал келиши керек. 3. Багыттоочу сызыгы бар табличканы горизонтко карай 30 градус бурчта белгинин алдына жайгаштырууга болот. 4. Багыттоочу сызык табличканын бетинен рельефтүү бөлүнүп турушу керек. |
| 3 | Эшик жабык болсун | Описание: znak7 | Жабык абалда болуусу коопсуздук үчүн талап кылынган өрт учурунда чыгуучу эшиктердин эки тарабына, ошондой эле башка багыттагы эшиктерге |

**Көрсөтүүчү белгилер**

1. Бул белгилер ар түрдүү объекттердин жана түзүлүштөрдүн, медициналык жардам пункттарынын, суу ичүүчү пункттардын, өрт өчүрүү постторунун, өрт крандарынын, гидранттардын, өрт өчүргүчтөрдүн, өрт коркунучу жөнүндө билдирүү пункттарынын, кампалардын, устаканалардын жайгашкан ордун көрсөтүүгө
арналган.

2. Белгилер төмөнкүдөй болушу керек: көк түстөгү тик бурчтук контуру боюнча ак кыюу менен жээктелген, туурасы 0,02 тик бурчтуктун кичине капталынан ичинде ак квадраты бар, анын капталы тик бурчтуктун кичине тарабынын 0,7 барабар. Ак квадраттын ичинде кызыл түстөгү символикалык сүрөт же түшүндүрмө жазуулар болушу зарыл.

3. Көрсөтүүчү белгилерде багыттоочу сызыкты жана объектке чейинки аралыкты белгинин төмөн жагында (ак квадраттын алдында) ак түс менен көрсөтүүгө уруксат берилет.

4. Белгилердин мааниси, сүрөтү жана орнотуу орду 8-таблицада көрсөтүлгөн.

8-таблица

|  |  |  |  |
| --- | --- | --- | --- |
| **№** | **Мааниси** | **Сүрөт** | **Орнотуу орду** |
| 1 | Өрт өчүргүч | Описание: znak7 | Өрт өчүргүчтөр жайгашкан багыт боюнча жана жайгашкан орунда |
| 2 | Өрт жөнүндө кабарлоо пункту | Описание: znak9 | Өрт жөнүндө кабарлоо пунктун көрсөтүү үчүн өндүрүштүк жайларда жана аймактарда |
| 3 | Өрт өчүрүүчү суу булагы | Описание: znak8 | Өрт өчүрүүчү машиналарды коюу үчүн өрт өчүрүүчү көлмөлөрдүн ордунда же аны көздөй багытталган жерде |
| 4 | Өрт өчүрүүчү кран | Описание: znak8 | Өрт өчүрүүчү кран жайгашкан жерде |
| 5 | Өрт өчүрүүчү кургак түтүк орноткуч | Описание: znak9 | Сууну туташтыруу жана берүү үчүн өрт өчүрүүчү кургак түтүк орноткуч жайгашкан жерде |
| 6 | Түтүндү жана жылуулукту жок кылууну башкаруу органдары | Описание: znak4 | Түтүндү жана жылуулукту жок кылууну башкаруу органдары жайгашкан жана аны көздөй багытталган жерде |
| 7 | Конструкцияны ачуу орду | Описание: znak8 | Өрт болгон учурда ачууга арналган курулуш конструкцияларынын участоктору жайгашкан жана аны көздөй багытталган жерде |

5. Коопсуздук белгилерин тик бурчтук формадагы бирдиктүү блокко түшүндүрмө жазуу менен айкалыштырууга жол берилет. Коопсуздук белгиси блоктун сол бөлүгүндө жайгаштырылышы керек. Блоктун бийиктиги белгинин бийиктигинен 15 % жогору (3-таблица боюнча), блоктун узундугу – анын бийиктигинен 2 же 3 эсе жогору болушу керек. Блок тик бурчтуктун кичине тарабынын узундугунун туурасы 0,05 болгон кыюу менен жээктелиши керек. Анын түсү коопсуздук белгисинин белги берүүчү түсүнө туура келиши керек.

Түшүндүрмө жазууну ак фондо кызыл түс менен жазуу керек. Чоң тарабына блоктун вертикалдуу жайгашуусуна уруксат берилет.

6. Эвакуациялык же кошумча чыгуучу эшиктерди жарык болуп туруучу жашыл фонго “Чыгуу” деген ак түстөгү жазуу менен белгилөө керек.

**Техникалык талаптар**

1. Белги берүүчү түскө ээ беттер, коопсуздук белгилери сыяктуу эле, түстөрдүн жана белгилердин түшүндүрмө маанисин ар дайым так кабыл алууну камсыздаган абалда болушу керек.

2. Белги берүүчү түстөрдү лак жана боёк материалдарын, порошок полимердик боёкторду, желимдерди жана башка материалдарды колдонуу менен аткаруу керек.

3. Объекттерди белги берүүчү түстөргө боёо үчүн жана коопсуздук белгилерин түс менен жасалгалоо үчүн колдонулган материалдар берилген мүнөздөмөлөргө, ошондой эле объекттин материалына жана аны эксплуатациялоо шарттарына туура келген түстөрдү алууну камсыз кылышы керек.

4. Боёк менен жабуу бир кылка, эч кандай бүртүкчөлөрсүз, тактары жок болушу керек, катмарланбашы жана ал жапкан беттин эксплуатациялык касиеттерин начарлатпашы керек.

5. Түс өзгөргөндө жана ал талаптарга жооп бербегенде объекттердин боёгун коопсуздук белгисинин белги берүүчү түсүнө жана түстүк жасалгаларына жаңыртып боёо же белгини жаңысы менен алмаштыруу керек. Ошондой эле белгилер бузулуп же сынып калган учурда дагы жаңысына алмаштыруу зарыл.

6. Коопсуздук белгилери жалпак же көлөмдүү конструкцияга ээ болушу керек. Эки учурда тең символдорду жана түшүндүрмө жазууларды белгинин бир же эки тарабына тең жазуу керек.

7. Көлөмдүү белгилердин конструкциясы корпустардын бардык кошулуу тыгыздыгын, бекиткичтердин бекемдигин, ошондой эле техникалык тейлөөдө жана оңдоодо монтаждын жана демонтаждын жөнөкөйлүгүн камсыз кылышы керек.

8. Караңгы учурда же көрүү шарттары начар болгондо колдонулган белгилер жарык менен жарыктандырылышы керек. Караңгы мезгилде белгилердин, табличкалардын жана блоктордун көрүнүүсүн камсыз кылуучу бардык түзүлүштөр алардын түсүн өзгөртпөшү, ошондой эле жарык учурда алардын көрүнүшүн начарлатпашы керек.

9. Өрт коопсуздугунун белгилери жана эвакуациялык же кошумча чыгуу эшиктерин көрсөткүчтөр жарык кылуу үчүн өздүк автономдуу электр энергиясынын булагы менен камсыздалышы керек.

10. Коопсуздук белгилерин камтыган жалпак белгилер, табличкалар жана блоктор калыңдыгы 0,5тен 1,5 мм чейин болгон жалпак металлдан даярдалышы керек, ошондой эле ар кандай атмосфералык шарттарда бекемдиги, катуулугу жана чыдамдуулугу камсыз кылынган учурда желимден же жыгачтан жасалышы мүмкүн.

11. Белгилерди, табличкаларды жана блокторду бекитүү үчүн ыңгайлашкан жабдуулар боз же боз-күмүш түскө боёлушу керек.

12. Жарылуу жана өрт коркунучу бар жайларда, ал жайлардын эшиктеринде, ошондой эле жарылуу жана өрт коркунучу бар технологиялык орнотмолордун жанындагы ачык аянтчаларда орнотулган, жасалма жарыктандыруусу бар коопсуздук белгилери корголушу керек. Коопсуздук белгилерин коргоо даражасы курулуш ченемдеринде жана эрежелеринде белгиленген, жарылуу жана өрт коркунучу боюнча алар жайгашкан жерлердин категорияларына туура келиши керек.